Augšciems (stacija)

Augšciems bija pieturas punkts dzelzceļa līnijā Rīga Preču—Ērgļi starp pieturām Remīne un Kārde, mūsdienu Ropažu novada Augšciemā. Stacijas kods 10285 (pēc PSRS klasifikācijas). 

 Vēsture 
Augšciema stacija tika atklāta līdz ar dzelzceļa līnijas Rīga—Ērgļi posma līdz Suntažiem atklāšanu 1935. gadā.http://railwayz.info/photolines/photo/29153 Stacijas ēka tika uzcelta divus gadus vēlāk — 1937. gadā (arhitekts — Voldemārs Ozoliņš).

Otrā pasaules kara laikā Augšciemā tika savienotas šaursliežu meža dzelzceļu līnijas no Ogres un Inčukalna (Ogre—Laubere un Inčukalns—Allaži), izveidojot kokmateriālu pārkraušanas punktu no šaursliežu dzelzceļa platsliežu vagonos.Toms Altbergs, Andris Biedriņš, Dainis Punculs, Artūrs Tukišs. Lauku platuma dzelzceļi. Mazbānītis de facto. Ventspils muzejs, 2017, 95. lpp.  Šie 600 mm šaursliežu dzelzceļi kara beigās tika iznīcināti.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 175. lpp.  Vēlāk stacija tika pārveidota par pieturas punktu.Схема путевого развития, о.п. Аугшциемс Tas tika slēgts līdz ar dzelzceļa līnijas slēgšanu 2009. gadā.

 Atsauces 

Kategorija:Ropažu pagasts
Kategorija:Ropažu novads
Kategorija:Bijušās dzelzceļa stacijas Latvijā